open-index/open-wikipedia-markdown huggingface dataset:
Alex Song

**Alexandre Dimitri Song Billong** (sündinud 9. septembril 1987 Doualas) on Kameruni jalgpallur, kes mängib Šveitsi kõrgliiga klubis Sion.

## Klubikarjäär

### Bastia
Song liitus 2003–04 hooajal Bastia noortekoondisega. 

Esindusmeeskonnas mängis ta esimesel hooajal 32 mängu. Klubi mängis toona Prantsusmaa kõrgliigas.

#### Arsenal (laenul)
11. augustil 2005 liitus Song laenulepingu alusel Inglismaa kõrgliiga klubiga Arsenal. 

Ta tegi debüüdi Arsenalis 19. septembril 2005 mängus Evertoni vastu, Arsenal võitis kohtumise 2:0.

### Arsenal
2006. aasta juunis sõlmis Song Arsenaliga nelja-aastase lepingu. 

Ta lõi oma debüütvärava Arsenali meeskonnas 9. jaanuaril 2007 mängus Liverpooli vastu, Arsenal võitis 6:3.

Arsenalis mängis ta kuue aasta jooksul 195 mängu ja lõi 10 väravat.

#### Charlton Athletic (laenul)
30. jaanuaril 2007 kinnitati, et Song on antud laenuks 2006–07 hooaja lõpuni klubisse Charlton Athletic.

### Barcelona
20. augustil 2012 siirdus Song Hispaania kõrgliiga klubisse Barcelona. Üleminekusummaks oli 15 miljonit eurot. 

Debüüdi Barcelona meeskonnas tegi ta 2012. aasta Hispaania superkarikavõistlustel mängus Madridi Reali vastu. 

2012–13 hooaja mängis ta La Ligas 20 kohtumist, kui Barcelonal tuli Hispaania meistriks.

Song mängis Barcelona meeskonnas kokku 65 kohtumist ja lõi ühe värava.

#### West Ham (laenul)
Barcelona andis Songi 30. augustil 2014 laenuks Inglismaa kõrgliiga klubisse West Ham United. 

Ta debüteeris West Hamis 15. septembril mängus Hull City vastu, mäng lõppes 2:2 viigiga.

### Kaasani Rubi
1. augustil 2016 liitus Song Venemaa kõrgliiga klubiga Kaasani Rubin.

## Koondisekarjäär
Song tegi debüüdi Kameruni jalgpallikoondises 2005. aastal. 

Ta esindas rahvusmeeskonnas Kameruni 2008. ja 2010. aasta Aafrika rahvaste karikavõistlustel ning 2010. ja 2014. aasta maailmameistrivõistlustel.

2014. aasta maailmameistrivõistlustel sai ta alagrupimängus Horvaatiaga Mario Mandžukići suhtes ebasportliku käitumise eest punase kaardi, Kamerun kaotas mängu 4:0 ja langes turniirilt välja.

Song lõpetas koondisekarjääri 2014. aastal, ta mängis koondises kokku 49 mängu.

## Saavutused

### Klubid
; Barcelona
* La Liga: 2012–13
* Hispaania superkarikas: 2013

### Rahvuskoondis
; Kamerun
* Aafrika U17 meistrivõistlused: 2003

### Individuaalne
* Aafrika rahvaste karika turniiri sümboolne meeskond: 2008, 2010

## Isiklikku
Song abiellus 18-aastaselt ja tal on kaks last.

## Viited

## Välislingid
Alfred Montague

**Alfred Montague** (sündis 19. sajandi esimesel poolel Londonis) oli inglise koolkonna maalikunstnik. Ta viljeles peamiselt maastiku- ja meremaali.

Teadaolevalt esines ta näitustel aastail 1832–1883.

## Välislingid
* Alfred Montague veebisaidil Fineoldart.com (*inglise keeles*)
Saguenay

**Saguenay** (hääldus /ˈsæɡəneɪ, ˌsæɡəˈneɪ/) on linnaks nimetatav kohaliku omavalitsuse üksus Kanadas Québeci provintsis. Asub Saguenay jõe ääres 180 km Québeci linnast põhja pool.

Linn loodi 2002. aastal Chicoutimi, Jonquière'i ja La Baie linna ning Laterrière'i, Lac-Kénogami ja Shipshaw' valla liitmise teel.

## Rahvastik
2021. aasta rahvaloenduse järgi elas linnas 144 723 elanikku, mis oli 0,8% vähem kui 2016. aastal fikseeritud 145 949. Põlisrahvad moodustasid 5,4% elanikkonnast.

2006. aastal kõneles 98,1% elanikest emakeelena prantsuse keelt. 2021. aasta seisuga oli prantsuse keele emakeelseid kõnelejaid 97,4%. Järgnesid inglise keel (0,8%) ja hispaania keel (0,4%), kusjuures veel 0,4% märkis oma emakeeleks nii inglise kui ka prantsuse keele 0,4% ning 0,2% prantsuse keeles ja ühe mitteametliku keele.

2021. aasta seisuga oli 71,5% linna elanikest katoliiklased, mis on 20% vähem kui 2011. aastal. 21,1% väitis, et nad pole usklikud. Suurim usuvähemus olid moslemid (0,5%).

## Sõsarlinnad
* Camrose, Alberta

## Viited

## Välislingid
* 
* Saguenay koduleht
Lõuna-Gruusia mägismaa

**Lõuna-Gruusia mägismaa** on vulkaaniline mägismaa Edela-Aasias Gruusia lõunaosas. 

Mägismaa koosneb platoodest ja mäeahelikest kõrgusega 2000–3000 m, kõrgeim tipp on Didi-Abuli mägi (3301 m). Mägismaale on iseloomulikud kanjonikujulised jõeorud, laavaplatood ja vulkaanide ahelikud; taimkatte 
moodustavad rohtlad. 

Lõuna-Gruusia mägismaad ühendab Suur-Kaukasusega Lihhi ahelik.

## Viited
Võimas Joe Young

"**Võimas Joe Young**" on 1998. aastal valminud Walt Disney stuudio film, mille peaosades on Bill Paxton ja Charlize Theron. Filmi lavastaja on Ron Underwood. Film põhineb 1949. aastal valminud samanimelisel filmil. Uuemas versioonis on gorilla tunduvalt suurem.

## Välislingid
*
Põhja-Šoti mägismaa

**Põhja-Šoti mägismaa** (gaeli keeles *A' Ghàidhealtachd*) on mägismaa Suurbritannia saare põhjaosas Šotimaal. Lõunas eraldab seda Lõuna-Šoti mägismaast Kesk-Šoti madalik. Kõrgus on kuni 1343 m (Ben Nevise mägi Grampiani mägedes). Koosneb gneisist, graniidist, kiltkivist, kvartsiidist, ka punakast liivakivist ja efusiivsetest kivimitest. 

Tektoonilised nõod (suurim nendest on Glen Mor) jaotavad mägismaa liustikutekkeliste pinnavormidega kiltmaadeks ja ahelikeks. Mäestike nõlvade vahel on mäekurud, mägismaa lääneosas on fjordid. 

Mägismaal on palju jõgesid, järvi (Loch Lomond, Loch Ness jt), soid. Levinud on kanarbikud, niidud, kase- ja männimetsade lapid. 

Inimesed tegelevad loomakasvatusega.

Põhja-Šoti mägismaa koosseisu kuuluvad Loodemäestik, Monadliathi mäed ja Grampiani mäed.

## Vaata ka
*Highland

## Viited
Jean-François de La Pérouse

**Jean François Galaup, La Pérouse'i krahv** või **Lapérouse'i krahv** (23. august 1741 Go mõis Albi lähedal – arvatavasti 1788) oli Prantsusmaa mereväeohvitser, meresõitja. 

Oma ekspeditsiooni käigus avastas  ta Sahhalini ja Hokkaidō saare vahel väina, mis tema auks nimetati La Pérouse'i väinaks.

Ta hukkus koos oma ümbermaailmareisi kaaslastega Vanikoro atolli (Saalomoni saared) juures.
Kõrgsagedustrafo

**Kõrgsagedustrafo** on transformaator, mis on mõeldud tööks kõrgematel sagedustel, kus on raske leida head materjali südamikuks, mis tekitaks vähem kadusid.

Sagedustel üle 10&nbsp;MHz on trafod üldiselt ilma südamikuta, ehkki induktiivsuse reguleerimiseks võidakse kasutada ferriit- või vasksüdamikku, mis sisse keeramisel induktiivsust vähendab. Sagedustel üle 300&nbsp;MHz on keerdude arv taandunud kaheks kõrvutiseks juhtmejupiks.
Bill Paxton

**William Paxton** (17. mai 1955 Fort Worth, Texas – 25. veebruar 2017 Los Angeles, California) oli Ameerika Ühendriikide filminäitleja ja -lavastaja. 

Ta on mänginud filmides "Apollo 13" (1995), "Keeristorm" (1996), "Tulnukad" (1986) ja "Ausad valed" (1994). Samuti mängis ta telekanali HBO seriaalis "Big Love".

## Filmid

## Lavastajana
**[[Frailty]]* (2001)
**[[The Greatest Game Ever Played]]* (2005)
Diego Ramíreze saared

**Diego Ramíreze saared** (hispaania keeles *Islas Diego Ramírez*) on väike saarestik (kogupindala 1,2 km²) Tšiili lõunaosas Drake'i väinas umbes 100 km Hoorni neemest edelas. Saarteaheliku pikkus põhjast lõunasse on umbes 8 km. Saared on nii Tšiili kui ka Ameerika lõunapoolseim osa.

Saared avastas 12. veebruaril 1619 Marco Ramírez Garcia de Nodali ekspeditsiooni käigus. Saartele pandi nimi ekspeditsiooni kosmograafi Diego Ramíreze järgi. 156 aasta jooksul, kuni aastal 1775 avastati Lõuna-Sandwichi saared, oli see lõunaapoolseim teadaolev maismaa-ala. Lõunapoolsemaks peeti vaid müütilist Terra Australis Incognitat.

Saarestiku suurim saar on Bartolomé saar. Lõuna pool asub suuruselt teine saar Gonzalo saar, kuhu rajati 1951. aastal ilmajaam. Ilmajaama varustamiseks külastab Tšiili merevägi, kes ilmajaama ka asutas, seda mitu korda aastas. See ilmajaam ongi Lõuna-Ameerika kõige lõunapoolsem mehitatud punkt pärast 1982. aastat, mil Suurbritannia Falklandi sõja käigus vallutas ja likvideeris Lõuna-Sandwichi saartel Thule saarel oleva Argentina ilmajaama. Aeg-ajalt külastavad Diego Ramíreze saari ja sealset ilmajaama Antarktikasse sõitvad kruiisilaevad.

Diego Ramíreze saarte lõunapoolseim punkt on kaljune Águila saar.

Diego Ramíreze saared on paljude merelindude, peamiselt albatrosside ja pingviinide, sealhulgas kuldkiird-pingviini ja hiidmaruka tähtis pesitsuspaik.
Alma

**Alma** on mitmetähenduslik sõna:

***[[Alma (eesnimi)|Alma]]** on naisenimi.
***[[Alma (Soome laulja)|Alma]]** on Soome laulja.
***[[Alma (Prantsusmaa laulja)|Alma]]** on Prantsusmaa laulja.

* **[[Alma (Québec)|Alma]]** on Kanadas Québeci provintsis olev linn.
* **[[Alma (LAV)|Alma]]** on Lõuna-Aafrika Vabariigis Limpopo provintsis Waterbergi ringkonnas olev linn
* **[[Alma (Colorado)|Alma]]** on USA-s Colorados olev alla 200 elanikuga küla.
* **[[Alma (Nebraska)|Alma]]** on USA-s Nebraskas olev linn.
* **[[Alma (kaubamärk)|Alma]]** on Valio kaubamärk.
* **[[ALMA (ESO)|ALMA]]** on Euroopa Lõunaobservatooriumi astronoomiline interferomeeter

## Vaata ka
* Alma lahing
Uudisteagregaator

**Uudisteagregaator** ehk **agregaator** on arvutiprogramm, mis koondab uudised (uuendused) mitmelt jälgitavalt veebilehelt. 

Vastavalt arvutikasutaja tellimusele koondatakse infovood lühendatud kujul (pealkirjade või esimeste lausetena) ühte kohta. Kasutajal on võimalik kiiresti ära tunda teda huvitav info ning jätkata lugemist algallikast. Agregaator ei too kaasa reklaami ega muud segavat.  

## Välislingid
### Uudisteagregaatoreid
*Netvibes 
*Pageflakes 
*Protopage
Ukraina president

**Ukraina president** (ukraina keeles *Президент України*) on Ukraina riigipea ametinimetus. President valitakse otsestel valimistel viieaastaseks ametiajaks.

## Toetavad riigiorganid
Ukraina presidenti toetavateks riigiorganiteks on Ukraina Presidendi Kantselei ja Ukraina Rahvusliku Julgeoleku ja Kaitse Nõukogu. Nõuandvaks organiks on Ukraina Rahvuslik Reforminõukogu. Presidendi ihukaitse ülesandeid täidab Ukraina Riigikaitse Osakond.

## Vaata ka
*Ukraina riigipeade loend
*Ukraina Relvajõudude kõrgem ülemjuhataja

## Viited

## Välislingid
* Veebileht
*Авиапарком президента будет руководить экс-гендиректор Борисполя - Liga Novosti, 23.08.2019
*Зеленский хочет получить право назначать руководство НАБУ и ГБР - ZN.ua, 29.08.2019
*Зеленский предложил, за что и как увольнять президента - Liga Novosti, 30.08.2019
*Павел Калашник. Закон об импичменте «мертвый», поскольку конституционную процедуру не изменили — эксперт - Hromadske, 10.09.2019
*Назар Заболотный. Импичмент: изменилось ли что-то с новым законом и зачем он был нужен? - Hromadske, 11.09.2019
Alma (Québec)

**Alma** on linn Kanadas Québeci provintsis Saguenay–Lac-Saint-Jeani piirkonnas. Asub Saguenay jõe ääres Saint-Jeani järve idakalda lähedal.

Linn loodi 1962. aastal Isle-Maligne'i, Naudville'i, Riverbendi ja St-Joseph d'Alma küla liitmisel.

Piirkond muutus tööstuskeskuseks 1920. ja 1930. aastatel, kui sinna ehitati hüdroelektrijaam, paberivabrik ja alumiiniumisulatustehas.

## Viited

## Välislingid

* Alma koduleht
Saguenay–Lac-Saint-Jean

**Saguenay–Lac-Saint-Jean** on piirkond Kanadas Québeci provintsis.

Jaguneb halduslikult 4 piirkondlikuks krahvkondvallaks ja Saguenay linnaks. Piirkondlikud krahvkondvallad jagunevad 49 vallaks, 10 organiseerimata alaks ja 1 indiaanireservaadiks.

## Välislingid
*http://www.saguenaylacsaintjean.gouv.qc.ca/
Wolmar Fahrensbach

**Wolmar Fahrensbach** (ka Woldemar von Farensbach; poola Włodzimierz Farensbach; 9. veebruar 1586 Jaunpils, Kuramaa –19. mai 1633 Regensburg) oli Liivimaa sõjaväelane ja poliitik, Ruhja ja Tarvastu staarost ("starosta rujneńskie i taureńskie"). Jürgen Fahrensbachi poeg.

Ta õppis luterlikus koolis Tartus ja pärast isa surma 1602 astus Poola-Rootsi sõja (1600–1611) ajal ohvitserina Poola teenistusse. 1608 määrati ta Riia linnuse komandandiks. Pärast abiellumist Krystyna Maria Chodkiewiczownaga pöördus katoliku usku ja määrati 1611 Poola Liivimaa kuberneriks. Kuramaa hertsogi Wilhelmi asehaldurina Dünamündes tekkis tal 1616. aastal tüli Poola valitsusega ning ta alustas Rootsi teenistusse astumiseks läbirääkimisi kindralsõjakomissar Adam Schrapferiga Tallinnas.

Süüdistatuna riigireetmises hukati ta pea maharaiumise läbi 1633. aastal.

Ta oli Tarvastu, Karksi, Ruhja ja Auce härra.

## Perekond
Wolmar Fahrensbach oli abielus Krystyna Maria Chodkiewiczownaga.

Pärast seda abiellus ta krahvitar Agnes von Eversteiniga (Eberstein-Naungard; (1600–1655; de), kes oli krahv Georg Kasper von Eversteini ja Kunigunde von Schlicki tütar. Abielust sündis Gustav Adolf von Fahrensbach (surnud 1688; de).

Tema 1633. aastal lesestunud abikaasa abiellus 1636. aastal Werner von Pallandtiga.

## Viited

## Kirjandus
*Ernst Seraphim, August Seraphim: Aus der Kurländischen Vergangenheit: Bilder und Gestalten des 17. Jahrhunderts. Stuttgart: J. G. Cotta. 1893 
## Välislingid
*Waldemar Wolmar Farensbach (poola keeles)
*Wolmar Farensbach. Född:1586-02-09 – Lettland (i Neuenburg i Kurland), Död:1633-05-21 – Tyskland (i Regensburg), sok.riksarkivet.se
Raivo Vare

**Raivo Vare** (sündinud 11. mail 1958) on Eesti ettevõtja ja riigitegelane, transiidi- ja majandusekspert.

Raivo Vare on Eesti Arengufondi nõukogu esimees, Eesti Koostöö Kogu nõukogu aseesimees, Presidendi mõttekoja, Tartu Ülikooli kuratooriumi ja mitme ettevõtte nõukogu liige. Vare kuulub ka Trilateraalsesse komisjoni.

Lõpetanud Tartu Riikliku Ülikooli õigusteaduskonna *magna cum laude* (1980), Estonian Business Schooli magistriõppe *cum laude* (2003). 

Oli riigiminister üleminekuvalitsuses aastatel 1990–1992 ning Eesti teede- ja sideminister aastatel 1996–1999. 

Raivo Vare on olnud Tallinna Panga direktor ning Pakterminali juhatuse esimees ja peadirektor. Ta on töötanud Eesti Raudtee arendusjuhina ning tegutsenud konsultandi ja lektorina.

## Seisukohti
2018. aasta kevadel väitis Raivo Vare seoses 400 kirjaga, et Rail Balticu vastased, "sealhulgas humanitaarid, ei jaga Excelist nagunii suurt midagi" ning vastandumine projektile on nende võimalus oma emotsionaalset frustratsiooni kaotatud ühiskondliku mõju pärast välja elada.

## Tunnustus
* 2002 – Riigivapi IV klassi teenetemärk
* 2006 – Riigivapi II klassi teenetemärk

## Isiklikku
Raivo Vare isa oli kindralmajor Vello Vare. Lapsepõlves oli Raivo Vare iluuisutamise olümpialootuste kooli kasvandik.

## Viited

## Välislingid

*
Nancy Pelosi

**Nancy Patricia D'Alesandro Pelosi** (sündinud 26. märtsil 1940 Baltimore'is) on Ameerika Ühendriikide poliitik, Demokraatliku Partei liige. Ta oli Esindajatekoja 60. ja esimene naissoost spiiker aastatel 2007–2011, ning uuesti spiiker 2019–2023.

Kongressi kuulub Pelosi 1987. aastast, valituna California osariigist. Aastatel 2002–2003 oli ta Esindajatekoja vähemuse juht (kongressiliige, kellele partei on andnud ülesandeks parteidistsipliini tagamise olulistel hääletustel), aastatel 2003–2007 ja 2011–2019 Esindajatekoja vähemusliider. 2007. aastal valiti ta spiikriks. 2011. aastal võitis Vabariiklik Partei tagasi kontrolli esindajatekoja üle ning Pelosist sai uuesti vähemusliider. Pärast 2018. aasta valimisi, kui demokraadid võitsid tagasi kontrolli koja üle, valiti Pelosi 3. jaanuaril 2019 220 häälega spiikriks tagasi. 

Pelosi isa Thomas D'Alesandro oli Marylandist Demokraatliku partei esindajana valitud Esindajatekoja liige (1939–1947) ning Baltimore'i linnapea (1947–1959). Pelosi vend Thomas D'Alesandro III oli aastatel 1967–1971 samuti Baltimore'i linnapea.

Pelosi on abielus, peres on viis last.

## Tunnustus
* 2022 – Vürstinna Olha orden III järk

## Viited
Ramsau am Dachstein

**Ramsau am Dachstein** on vald Austrias Steiermargi liidumaal Liezeni ringkonnas. Elanikke oli 2006. aasta seisuga 2738 ja valla pindala on 75,4 km².

Seal toimusid 1999. aasta suusatamise maailmameistrivõistlused, kust Eestisse toodi kolm medalit (Andrus Veerpalu hõbe ning Kristina Šmiguni hõbe ja pronks).

## Viited

## Välislingid

* Ramsau koduleht
Kapsanui

**Kapsanui** on tööriist, mida kasutatakse hapukapsa valmistamisel kapsa tihendamiseks pütis sellise tiheduseni, et riivitud või lõigatud kapsamassi sisse ei jääks õhku.

## Vaata ka
*Kapsaraud

## Välislingid
*Foto
PSE

**PSE** on lühend, mis võib tähendada: 
**producer support equivalent* või *producer support estimate* (**[[tootja subsideerimise ekvivalent]]**)
**Parti socialiste européen* (**[[Euroopa Sotsialistlik Partei]]**)
****[[Pidgin Sign English]]***
***[[Palestiina]]** (ISO maakood)
Püha Martini kirik

**Püha Martini kirik** on paljude kirikute nimi, mis on nime saanud Püha Martini järgi.

## Eestis
*Kambja Martini kirik
*Käina Martini kirik
*Martna Püha Martini kirik
*Rannu Martini kirik
*Türi Püha Martini kirik
*Valjala Martini kirik
*Vändra Martini kirik

## Saksamaal
*Emmerichi Püha Martini kirik
*Landshuti Püha Martini kirik
*...

## Slovakkias
*Püha Martini katedraal
*...
Meresõitja

**Meresõitja** on inimene, kes sooritab oma elu jooksul palju merereise. Tavaliselt on see tuntud ekspeditsiooni juhendaja, mille eesmärk on tundmata maade avastamine või vähem tuntud maailmamere ja rannikualade uurimine.

Mõned meresõitjad oli ekspeditsioonis juhendaja rollis peale ka teadlased, kaupmehed või sõjaväelased, kelle eesmärk oli kolooniate rajamine.

## Tuntud meresõitjaid

### 700 eKr – 601 eKr
* Colaeus

### 600 eKr – 401 eKr
* Hannon
* Himilco

### 400 eKr – 301 eKr
* Pytheas

### 300 eKr – 1 eKr

### 0–999
* Eiríkr Punane

### 1000–1099
* Leifr Eiríksson
* Freydís Eiríksdóttir

### 1100–1199

### 1200–1299
* Ugolino de Vivaldo

### 1300–1399

### 1400–1499
* Zheng He
* João Gonçalves Zarco
* Diogo de Azambuja
* Bartolomeu Perestrelo
* Tristão Vaz Teixeira
* Gil Eanes
* Afonso Gonçalves Baldaia
* Dinis Dias
* Alvise Cadamosto
* Antoniotto Usodimare
* Antonio da Noli
* Didrik Pining
* Diogo Cão
* Bartolomeu Dias
* Christoph Kolumbus
* Vicente Yáñez Pinzón
* Giovanni Caboto
* Amerigo Vespucci
* Pedro Álvares Cabral

### 1500–1599
* Afonso de Albuquerque
* Fernão de Magalhães
* Juan Sebastián Elcano
* Giovanni da Verrazano
* Richard Chancellor
* Martin Frobisher
* Francis Drake
* John Davis
* Juan de Fuca
* Willem Barents

### 1600–1699
* Luis Vaez de Torres
* Henry Hudson
* Jacob Le Maire
* Abel Tasman
* Semjon Dežnjov

### 1700–1799
* Jean-Baptiste Charles Bouvet de Lozier
* Vitus Bering 
* George Anson
* Louis Antoine de Bougainville
* James Cook
* John Paul Jones
* Jean-François de La Pérouse
* Adam Johann von Krusenstern
* Juri Lisjanski

### 1800–1899
* Fabian Gottlieb von Bellingshausen
* Mihhail Lazarev
* Vassili Golovnin
* Ludwig von Hagemeister
* Otto von Kotzebue
* Ferdinand von Wrangell
* John Franklin
* Francis Leopold McClintock
* Robert John Le Mesurier McClure
* Jules Dumont d'Urville
* William Edward Parry
* Friedrich Benjamin von Lütke
* Adolf Erik Nordenskiöld
* John Rae
* James Clark Ross
* Joshua Slocum
* Fridtjof Nansen

### 1900–1999
* Roald Amundsen
* Thor Heyerdahl

## Rahvused meresõitjad

* Kreeklased
* Melaneeslased
* Foiniiklased
* Polüneeslased
* Vikingid
Mihhail Hazin

**Mihhail Leonidovitš Hazin** (sündinud 5. mail 1962 Moskvas) on Venemaa majandusteadlane ja publitsist.

Hazin on spetsialiseerunud majanduskriisi uurimisele. 

## Elulugu
Mihhail Hazin on sündinud 5. mail 1962 Moskvas teadlaste perekonnas. Tema isa Leonid Hazin on matemaatika teaduskonna juhtivteadur ning ema on kõrgema matemaatika õppejõud; tema vanaisa Grigori sai Stalini preemia 1949 aastal Moskva õhukaitsesüsteemi "Kuld Ring" eest; vend Andrei on majanduskõrgkooli professor. 

Mihhail Hazin õppis matemaatika süvaõppega koolis. Pärast kooli astus Jaroslavli Riiklikku Ülikooli. Teisel kursusel läks ta üle Moskva Riiklikku Ülikooli, mille lõpetas 1984. aastal matemaatika erialal, spetsialiseerudes tõenäosusteooriale. Aastatel 1984–1989 ta töötas Füüsikalise Keemia instituudis Kiievis, kus tegeles keemilise füüsika rakendusülesannete põhjendamisega. Aastatel 1989–1991 töötas NSV Liidu Riiklikus Statistikaametis. Majandusega seotud ametikohtadel töötas ta aastatel 1992–1998. Iseseisvat tööd alustas ta 1998. aastal ning 2002. aastal asutati eksperdifirma Neokon, mille juht ta on tänini.

## Majandusteooria ja õpetamise suund
Mihhail Hazin tahtis aru saada, kuidas majandus on korraldatud ning kuidas likvideerida probleeme majanduskasvu teel. Oma prognoosides järeldas Mihhail Hazin, et maailma ootab vältimatu kriis. Selgitusteks esitas ta järgmised faktid: 
* lõppnõudluse majandusliku stimuleerimise võimetus 
* turgude laiendamise võimatus 
* rahaliste ja majanduslike näitajate langus 
* tööjaotuse vähendamine 
* maailmamajanduse jagunemine mitme valuutaga aladeks

Suureks probleemiks peab Hazin keskklassi kadumist, mida ta peab ühiskonna sotsiaal-poliitilise stabiilsuse aluseks. Kriisi peamise põhjusena leiab ta lõppnõudluse ammendumist, mis on raskendatud USA dollari kontrollimatu emissiooniga ning tarbimise ülemäärase stimuleerimisega.

## Hinnanguid
### Positiivsed
Venemaa majandusteadlased Sergei Glazjev ja Pavel Bõkov nimetavad Hazini töid sügavateks uuringuteks.

### Negatiivsed
Kuna tema teooria kirjeldab kapitalismi ja globalisatsiooni perspektiivituna, siis paljud kapitalismile ja liberaalmudelile ustavad majandusteadlased peavad Mihhail Hazinit hulluks ning arvavad, et pessimistlikud prognoosid aitasid teda ülistada massimeedias. Ehkki paljud tema prognoosid on täitunud, ütleb Hazin ise, et täpselt õiget prognoosi ei ole võimalik teha, sest kriisi ajal mõjub majandusele suurelt ka poliitiline tegur. Tema teooria selgitab paljusid probleeme majanduses.

### Eestis
Mihhail Hazini nimi ilmus Kaitsepolitsei 2013. aasta aastaraamatus. Ise ta kommenteeris, et ta ei saa aru selle teo mõttest ning kahtlustab, et teda jälgitakse Eesti külastamise ajal varjatult. 

## Vaata ka
* Jacque Fresco – sama maailmavaatega inimene
*  – Ameerika Ühendriikide pettusi paljastav film

## Välislingid
* Hazini blogi
* Mina sain rahvavaenlaste nimekirja
Smilodon

***Smilodon*** on väljasurnud mõõkhambuliste kaslaste perekond.

Nad elasid Ameerikas pleistotseeni ajastikus (u 2,5 miljonit kuni 10 000 aastat tagasi). Üks suuremaid fossiilikogusid on leitud loodusliku asfaldi leiukohas Los Angeleses.

Perekonda arvatakse kolm liiki, mis erinevad suuruselt ja kehakujult.

## Liigid
**[[Smilodon gracilis]]*
**[[Smilodon fatalis]]* (selle sünonüüme *S. californicus* ja *S. floridanus* on mõnikord käsitletud eraldi liikidena)
**[[Smilodon populator]]*
.bl

**.bl** on Saint-Barthélemy jaoks reserveeritud Interneti tippdomeen. 

Domeen reserveeriti Prantsusmaa meretagusele piirkonnale pärast seda, kui 21. septembril 2007 otsustati territooriumi kahetäheliseks ISO maakoodiks määrata BL.

Tegelikult kasutatakse Saint-Barthélemyga seotud veebisaitide jaoks Guadeloupe'i domeeni .gp või Prantsusmaa domeeni .fr.
Ramsau

**Ramsau** on mitme koha nimi.

* Ramsau am Dachstein, vald Austrias Steiermargi liidumaal
* Ramsau im Zillertal, vald Austrias Tirooli liidumaal
* Ramsau (Alam-Austria), vald Austrias Alam-Austria liidumaal
* Ramsau bei Berchtesgaden, vald Saksamaal Baieri liidumaal
Robert Helenius

**Robert Gabriel Helenius** (sündinud 2. jaanuaril 1984 Stockholmis) on Soome poksija. Tal on ka Rootsi kodakondsus.

## Amatöörina

Helenius võistles aastatel 1999–2008 amatöörina. Ta osales 144 kohtumisel, millest võitis 105 ja kaotas 38 ning ühel kohtumisel jäi paremus otsustamata.

Ta on neljakordne Soome meister üliraskekaalus (üle 91 kg, aastatel 2003–2005 ja 2007).

2000 saavutas ta Euroopa U17 meistrivõistlustel Kreekas Patrases pronksmedali, kaotades Horvaatia sportlasele Mario Preskarile. 2001 tuli ta Euroopa juunioride meistrivõistlustel taas pronksmedalile, kaotades Venemaa poksijale Islam Timurzijevile.

2005. aasta MM-il Hiinas Mianyangis alistas ta Suurbritannia poksija David Price'i punktidega, aga kaotas siis Usbekistani poksijale, olümpiapronksmedalist Rustam Saidovile, kes aga ei jõudnud poolfinaaligi.

Ta sai Bulgaarias Plovdivis toimunud 2006. aasta EM-il üliraskekaalus (üle 91 kg) teise koha. Kui maha arvata endine NSV Liit ja korraldajamaa, ei saanud ülejäänud Euroopa ühtki kulda ja ainult kaks hõbedat, neist ühe Helenius. Kuni finaalini oli Helenius kõik kohtumised võitnud nokaudiga, aga seal kaotas taas Timurzijevile.

2008. aasta suveolümpiamängudele ei õnnestunud tal kvalifitseeruda, sest mõningase üllatusena kaotas ta Horvaatia poksijale Marko Tomasovićile ja Leedu poksijale Jarosław Jaksztole. Mõlemad nimetatud kaotasid aga olümpiamängude poksivõistlusel juba avaringis.

## Elukutselisena

2008. aastal hakkas ta elukutseliseks. Ta on seni (seisuga 12. august 2023) pidanud 37 kohtumist ning on neist võitnud 32 (neist 21 nokaudiga) kohtumist ja kaotanud 5 kohtumist (neist 4 nokaudiga).
### Kohtumisi
21. augustil 2010 sai ta võidu Prantsusmaa meistri Gregory Tony üle tehnilise nokaudiga 6. raundis. See kohtumine peeti Euroopa meistri vabaks jäänud tiitlile.

28. novembril 2010 kaitses Helenius edukalt tiitlit Rootsi poksija Attila Levini vastu, võites teda tehnilise nokaudiga 2. raundis. Ühtlasi võitis ta WBO vabaks jäänud tiitli.

2. aprillil 2011 kaitses Helenius WBO tiitlit Nigeeria poksija Samuel Peteri vastu, võites teda 9. raundis nokaudiga. Ühtlasi võitis ta WBA vabaks jäänud tiitli. Pärast seda pole Peter enam poksinud.

28. augustil 2011 kaitses Helenius WBO, WBA ja Euroopa meistri tiitlit Valgevene poksija Siarhiej Liachoviči vastu, võites teda tehnilise nokaudiga 9. raundis.

3. detsembril 2011 kaitses Helenius WBA, WBO ja Euroopa meistri tiitlit Suurbritannia poksija Dereck Chisora vastu. Kohtumine kestis 12 raundi ja kohtunikud andsid võidu Heleniusele, kuid võitja suhtes oli ka olulisi lahkarvamusi.

20. jaanuaril 2012 tehti Heleniusele operatsioon. Sellest taastumine võttis oodatust rohkem aega ja sellepärast jäi ta Euroopa meistri tiitlist ilma. 5. mail 2012 toimunud tiitlimatšis alistas Bulgaaria poksija Kubrat Pulev Saksamaa sportlase Aleksandr Dimitrenko ja tõusis Euroopa meistriks.

## Isiklikku
Ta on olnud abielus Sandraga. Neil on kolm last.

## Viited

## Välislingid

*Robert Helenius lehel ''BoxRec''. Inglise keeles
*Robert Helenius lehel ''Boxing.fi''. Soome keeles
Karam Jābir

**Karam Muḩammad Ibrāhīm Jābir** (araabia keelesكرم محمد إبراهيم جابر; sündinud 1. septembril 1979 Aleksandrias) on Egiptuse maadleja.

Ta võitis kuldmedali 2004. aasta suveolümpiamängudel, alistades Kreeka-Rooma maadluse kuni 96 kg kaalukategoorias (poolraskekaalus) finaalis grusiini Ramaz Nozadze.

2004. aastal võitles ta MMA reeglite järgi jaapanlase Kazuyuki Fujitaga ja kaotas matši nokaudiga.

2008. aasta olümpiamängude avatseremoonial oli ta Egiptuse meeskonna lippukanda. Maadlusturniiril saavutas ta Pekingis 13. koha.

Eesti maadlejatest on temaga maadelnud Heiki Nabi kes kaotas talle 2008. aastal 2–1 ja Ardo Arusaar 2011. aastal Soomes 0–2.
## Viited

## Välislingid

* http://karamgaber.com/about.html
*
Carlos Vela

**Carlos Alberto Vela Garrido** (sündinud 1. märtsil 1989 Cancúnis) on Mehhiko jalgpallur, kes mängib ründajana Major League Socceri klubis Los Angeles FC.

Enne seda mängis ta pikka aega Hispaania kõrgliiga La Liga klubi Real Sociedadi ridades. Ta valiti hooaegadel 2011–12 ja 2013–14 Real Sociedadi hooaja parimaks mängijaks. Kahel korral valiti ta La Liga kuu parimaks mängijaks: detsembris 2013 ja novembris 2014.

## Koondisekarjäär
2005. aasta tuli Vela Mehhiko noortekoondisega noorte maailmameistriks. Ta oli viie väravaga turniiri suurim väravakütt ja võitis Kuldse Palli auhinna.

Mehhiko rahvuskoondises mängis Vela aastatel 2007–2018 kokku 72 korda ja lõi 19 väravat. Koondisedebüüdi tegi Vela 2007. aasta septembris sõprusmängus Brasiilia vastu. Esimese värava lõi ta rahvuskoondises 16. oktoobril sõprusmängus Guatemala vastu.

2009. aasta CONCACAF Gold Cupi finaalmängus 26. juulil lõi ta värava USA vastu ning võitis koondisega turniiri.

2015. aasta CONCACAF Gold Cupi esimeses alagrupimängus 9. juulil lõi ta värava Kuuba vastu. Viimases alagrupimängus 15. juulil lõi ta värava Trinidadi ja Tobago vastu. Turniiri võitis Mehhiko, kui alistas finaalis taas USA koondise.

2018. aasta maailmameistrivõistluste teises alagrupimängus lõi ta penaltist värava Lõuna-Korea vastu.

Ta kuulus Mehhiko koondisse ka 2010. aasta maailmameistrivõistlustel ja 2017. aasta FIFA konföderatsioonide karikavõistlustel.

## Viited

## Välislingid
Gedit

**gedit** on tekstiredaktor GNOME töölauakeskkonna, Mac OS X-i ja Microsoft Windowsi jaoks. gedit on mõeldud üldkasutatavaks tekstiredaktoriks ja selle loomisel on silmas peetud lihtsust. See on UTF-8 ühilduv ja sisaldab tööriistu lähtekoodi ja märgistuskeelte toimetamise lihtsustamiseks. 

gedit on loodud vastavalt GNOME põhimõtetele ja selle välimus on võimalikult lihtne ja ilma ebavajalike lisadeta ning see on vaikimisi (*default*) tekstiredaktor GNOME's.

gedit kasutab GNU Üldist Avalikku Litsentsi ja on vaba tarkvara.

## Omadused

gedit sisaldab võimalust süntaksi esiletõstmiseks programmeerimiskeelte ja märgistuskeelte toimetamisel. Kasutusel on ka sakid (*tabs*), mis võimaldab samas aknas mitut faili toimetada. Kasutaja saab sakke ka eri akende vahel tõsta. On võimalik toimetada kaugfaile, kasutades GVFS'i (varem kasutati GnomeVFS'i). Tagasivõtmine ja uuesti tegemine (*undo* ja *redo*) ning otsi ja asenda on toetatud. Teised tihti programmeerimistööriistadele omased omadused on ridade nummerdamine, automaatne sulgude sobitamine, teksti murdmine, toimetatava rea esile tõstmine, automaatne taandrida ja failikoopia varundamine (*back-up*).

Võimalik on kasutada ka õigekirja kontrolli mitmes keeles ja pluginate abil uusi omadusi lisada. Tänu sellele on võimalik gedit'it integreerida väliste rakendustega, nagu Python'i või Bash'i terminal. Mitmed pluginad on juba vaikimisi geditiga kaasas, osad on võimalik internetist alla laadida.

gedit võimaldab ka printimist, sealhulgas PDF või PostScript faili.

## Arhitektuur
gedit on mõeldud kasutamiseks X Window Systemiga ning kasutab GTK+ 2.0 ja GNOME 2.0 teeke. Integreeritus GNOME töölauakeskkonda võimaldab integreerimist GNOME failihalduriga Nautilus. Dokumentatsiooni haldamiseks kasutab gedit GNOME abisüsteemi (*help system*), printimiseks GNOME printimise raamistikku ja virtuaalset failisüsteemi.

Alates 2008. aasta detsembrist on gedit saadaval ka Mac OS X-i ja Microsoft Windowsi jaoks.

## Viited

## Välislingid

* Projekti koduleht (*inglise keeles*)
* Gedit Windowsile (*inglise keeles*)
Pichilemu

**Pichilemu** on linn Tšiilis Bernardo O'Higginsi piirkonnas. 

Linnas on 12 392 elanikku.

## Viited

## Välislingid

* Linna koduleht
Konstantin Nahk

**Konstantin Nahk** (varem **Konstantin Kolbassenko**; sündinud 10. veebruaril 1975 Tallinnas) on Eesti endine jalgpallur, keskpoolkaitsja. 

## Klubikarjäär
Debüteeris 17-aastaselt Eesti Meistriliigas Tallinna Vigri meeskonnas. Mänginud ka Tallinna FC Tevaltes, 1995. aastast mängis Tallinna Sadama meeskonnas ja 1999. aastast FC Levadias. 2001. aastal mängis Valgevenes Minski Torpedo-MAZ-is, 2002. aastal Viljandi JK Tulevikus ja FC Levadias. 2003. aastal mängis  Veikkausliigas Helsingi Jokerites. 2004–2011 mängis FC Levadias ja 2013–2014 FC Infonetis. 

Eesti meistriliigas mänginud 481 mängu ja löönud 153 väravat.

## Saavutused
### Individuaalsed
*  Meistriliiga
** Parim väravakütt 1997/1998, 1998
** Meistriliiga aasta parim mängija 2009
### Meeskondlikud

*  Meistriliiga
** Eesti meister 1999, 2000, 2004, 2006, 2007, 2008, 2009
*  Eesti karikavõistlused
**Võitja 1996, 1997, 1999, 2000, 2004, 2005, 2007, 2010
*  Eesti superkarikas
**Võitja 1996/97, 1999 ja 2010

## Viited

## Välislingid
* 
*
Kesk-Šoti madalik

**Kesk-Šoti madalik** (inglise *Central Lowlands*) on madalik Suurbritannia saarel Põhja- ja Lõuna-Šoti mägismaa vahel. See paikneb Tay ja Forthi lahe (idas) ja Clyde'i lahe (läänes) vahel. 

Kesk-Šoti madalik on mägedevaheline nõgu laiusega alla 100 km. 

Seal voolab Šotimaa suurim jõgi – Tay jõgi, mis voolab välja Tay järvest ja suubub Tay lahte, ning ka teised suured jõed – Clyde'i jõgi ja Forthi jõgi. Järved on madalad. 

Kesk-Šoti madalik on kõige tihedama asustusega tööstuspiirkond Šotimaal. Seal elab kaks kolmandikku Šotimaa elanikest ja asub kaks suuremat linna – Glasgow madaliku lääneosas ja Edinburgh madaliku idaosas.  
 
Kesk-Šoti madalik on ka Šotimaa peamine põllumajanduspiirkond. Kuivema kliimaga idaosas kasvatatakse kartulit ja otra, lääneosas on arenenud liha- ja piimakarjakasvatus.
Eerik Semlek

**Eerik Semlek** (6. aprill 1968 Tallinn – 6. august 2021) oli eesti helilooja ja pedagoog. 

Ta lõpetas 1986 Tallinna Muusikakeskkooli muusikateooria erialal (õpetaja isa Leo Semlek) ja 1993 Eesti Muusikaakadeemia kompositsiooni erialal Eino Tambergi õpilasena. Aastast 1990 elas ta Soomes. Töötas klaveriõpetaja ja klaverihäälestajana Helsingis.
 
Eerik Semlek on loonud muusika lühiballetile "Lind" (1987), orkestrile "In Principio erat..." (1993), koorilaulud "Laulupalvelus" (R. Tagore), "Tuulevaikus" (A. Suuman), "Odotan Jumalaa" sopranile segakoorile ja orelile (2004), süit kvintetile (1987), klaveripalad "Retro-flecto" (1987), "Valge tahe" (1988) ja "Su armastusel Looja" (1999) tenorile ja orelile. 

Võitis Eesti Raadio lastelaulude võistlusel 1987 lauluga "Kivikuningajutt" (Ellen Niidu tekst) I koha. Loonud koos Rauno Remmega improvisatsiooniteoseid projektis "Grotest". Loomingut on ilmunud mitmes kogumikus, sealhulgas "Kuldar Singi, Eerik Semleki ja Urmas Lattikase koorilaule" (1991).
Adobe Premiere Pro

**Adobe Premiere Pro** on videotöötlustarkvara Adobe Inc. korporatsioonilt ja mida levitatakse osana  Adobe Creative Cloud tarkvarapaketist. 

Programm on mõeldud eelkõige videomontaažiks, kuid sellega on võimalik ka monteerida ja töödelda videoga kaasas käivat heli, lisada tekste ja pilte ning sooritada lihtsamaid (suurendamine-vähendamine, värvikorrektsioon jne) pildikorrektsiooni toiminguid. 

Oma ülesehituselt sarnaneb Premiere Pro teiste professionaalsete videotöötlustarkvaradega (Final Cut Pro, Avid Media Composer, VEGAS Pro, Davinci Resolve jt).

## Välislingid
*Adobe Premiere Pro koduleht
Lembit Michelson

**Lembit Michelson** (25. veebruaril 1960 Tamsalus) on eesti fotograaf. 

Lembit Michelson on töötanud aastatel 1981–1995 ETA ja TASS-i fotograafina. Alates 1995. aastast on ta foto- ja disainistuudio Akriibia omanik ja fotograaf.

## Isikunäitused
* "EIKELLEGIMAA"
* "10 aastat tagasi Moskvas"
* "Mäleta 91. aasta augustit"
* "Loodusfoto interjööri elemendina" koos Meelis Adamsoniga
* "Eestimaa – põlislooduse pärl", 2009
* "Pehmed pildid"
* "Kuressaare 450", 2013

## Autasud
* "Eestimaa Turismifoto" 1999, 2001, 2002 eripreemia
* "Eestimaa Turismifoto", 2000 peapreemia
* Fotokonkurss "Naeratused", 2001 ÜRO Arenguprogramm II preemia
* Fotokonkurss "Naine fotokunstis" I koht, 2004
* "Väikeste majade Haapsalu", 2004 eripreemia Haapsalu Linnavalitsus
* Fotokonkurss "Meri ja laine", 2006 peapreemia hotell Laine
* Jõuluvalgusfoto konkursi võitja, 2007 Tallinna Linnavalitsus
* “Kuidas õppida vaatama”, 2009 Pokumaa
* Fotokonkurss “720 minutit Paides”, I koht “Paas – eriline ja tavaline”, 2011

## Välislingid
* Lühitutvustus Akriibia fotostuudio lehel
Hovhannes Abeljan

**Hovhannes Abeljan** (varem eesti keeles *Ovanes Abeljan*; armeenia keeles Հովհաննես Հարությունի Աբելյան *Hovhannes Haruthjuni Abeljan*; vene keeles Иван (Ованес) Артемьевич Абелян *Ivan (Ovaness) Artemjevitš Abeljan*; 4. november 1865 Şamaxı, Bakuu kubermang, praegu Aserbaidžaan – 1. juuli 1936 Jerevan) oli armeenia näitleja.

## Elulugu
Abeljan sündis käsitöölise perekonnas. Ta õppis Bakuu vene reaalkoolis.

1882. aastast mängis Abeljan Bakuu vene teatris, hiljem Thbilisi venekeelses teatris. Alates 1886. aastast mängis ta armeeniakeelsetes teatrites (Thbilisi armeenia draamateater), 1925. aastast Armeenia 1. Riiklikus Teatris (praegu Gabriel Sundukjani nimeline Rahvuslik Akadeemiline Teater).  

1918. aastast oli ta Thbilisis Artistide Liidu esimees. 

Ta organiseeris truppe külalisetendusteks (1908. aastast Abeljani armeenia teatritrupp). Ta esines Bakuus, Thbilisis, Kesk-Aasias ja mujal Venemaal ning Türgis, Iraanis, Egiptuses, Saksamaal, Prantsusmaal, Inglismaal ja Ameerika Ühendriikides (1908–1910, 1913, 1920–1925).

Hovhannes Abeljan on maetud Komitasi-nimelisse panteoni.

## Osatäitmised
Karjääri alguses oli ta romantiline, hiljem realistlik näitleja. Tal oli üle 300 osatäitmise, sealhulgas üks filmiroll. 

*1891 Osvald (Henrik Ibsen, "Kummitused")
*1893 Žadov, hiljem Jussov (Aleksandr Ostrovski, "Доходное место")
*1895 Stockmann (Henrik Ibsen, "Rahvavaenlane")
*1896 Othello (William Shakespeare, "Othello")
*1898 Ossip (Nikolai Gogol, "Revident")
*1898 Rasplujev (Aleksandr Suhhovo-Kobõlin, "Kretšinski pulm")
*1903 Neštsastlivtsev (Aleksandr Ostrovski, "Mets")
*1905 Elizbarov, Rustam (hiljem Barhudar) Alekhsandr Širvanzade, "Au pärast") 
*1907 Pepo (Gabriel Sundukjan, "Pepo") 
*1910 kuningas Lear (William Shakespeare, "Kuningas Lear")
*1913 osatäitmine Alekhsandr Nirvanzade "Õela vaimu" instseneeringus 
*1925 Barhudar filmis "Namus"
*1928 Bersenev (Boriss Lavrenjov, "Murrang")
*1932 Nazar (Derenik Demirtšjan, "Vapper Nazar")
*1933 Jegor Bulõtšov (Maksim Gorki, "Jegor Bulõtšov ja teised")
*Petruccio (William Shakespeare, "Tõrksa taltsutus")
*Zimzimov, Mikajel (Gabriel Sundukjan, "Veel üks ohver")
*onu Baghtasar (Hakob Paronjan, "Onu Baghtasar")

## Tunnustus
*1913 Lõvi ja Päikese orden, 1. klass
*1932 Armeenia NSV rahvakunstnik (50-aastase lavategevuse puhul)
*1932 Aserbaidžaani NSV rahvakunstnik (50-aastase lavategevuse puhul)
*1932 töökangelane (50-aastase lavategevuse puhul)

## Välislingid
*Artikkel teatrientsüklopeedias
Tomboy

**Tomboy** on vabatarkvaraline arvuti töölaua rakendus märkmete tegemiseks UNIXi-laadsete operatsioonisüsteemide (kaasa arvatud Mac OS X) ja Microsoft Windowsi jaoks. Tomboy on osa GNOME töölauakeskkonnast. Tomboy on kirjutatud C# programmeerimiskeeles.

## Omadused
Vaikimisi paigalduses olemasolevad võimalused:
* Teksti esiletõstmine
* Automaatne interneti ja e-kirja aadresside tuvastamine
* Õigekirja kontroll (GtkSpell abil)
* Tagasivõtmine ja uuesti tegemine (*undo* ja *redo*)
* Nimekirjad
* Sarnased linkimisvõimalused nagu Vikipeedias
* Otsing
* Sisukord

Lisaks on võimalik pluginate abil funktsioone lisada.

## Viited

## Välislingid

* Ametlik koduleht
Philip Hauge Abelson

**Philip Hauge Abelson** (27. aprill 1913 Tacoma, Washingtoni osariik – 1. august 2004 Bethesda, Maryland) oli USA füüsik ja keemik.

Aastal 1940 assisteeris ta Edwin Mattison McMillanit uraani aatomite pommitamisel neutronitega. Tulemusena saadi senitundmatu keemiline element neptuunium. Nii osales ta esimeses keemilise elemendi sünteesimises.

Abelson osales Manhattani projektis. Ta töötas välja termoforeesiprotsessi uraani rikastamiseks, kasutades lähteainena uraanheksafluoriidi. Sellega lõi ta eeldused tuumareaktorite ja tuumarelvade konstrueerimiseks.

Aastatel 1962–1984 oli Abelson ajakirja Science peatoimetaja.

Abelson tegeles ka tuumaallveelaevade kavandamisega ja propageeris radioaktiivsete isotoopide rahumeelset kasutamist. Näiteks kasutas ta meetodit, mis võimaldas tõestada aminohappeid mitmesuguse vanusega fossiilides ning rasvhappeid üle miljardi aasta vanuses kivimis.

## Tunnustus
*1961 – valiti Ameerika Filosoofiaseltsi liikmeks
*1973 – valiti USA Meditsiiniakadeemia liikmeks
Gaël Clichy

**Gaël Clichy** (sündinud 26. juulil 1985 Abujas Nigeerias) on Prantsusmaa jalgpallur, kes mängib vasakkaitsjana Šveitsi kõrgliiga klubis Servette.

Aastail 2003–2011 mängis ta Londoni Arsenalis. 2011 teatas Manchester City ametlikult ta mängijaõiguste ostmisest. Üleminekusummaks oli 7 miljonit naela. Manchester Citys mängis ta kuni 2017. aastani, seejärel liitus ta Türgi kõrgliiga klubiga İstanbul Başakşehir.

## Saavutused
;Arsenal
*Premier League: 2003–04
*FA Community Shield: 2004
;Manchester City
*Premier League: 2011–12, 2013–14
*Football League Cup: 2013–14, 2015–16
*FA Community Shield: 2012
René-Robert Cavelier, Sieur de La Salle

**René-Robert Cavelier, Sieur de La Salle** või **Robert de LaSalle**  (21. november 1643 – 19. märts 1687) oli prantsuse maadeavastaja. 

Ta uuris praegusel USA ja Kanada piiril asuvat Suure järvistu piirkonda, Mississippi jõge ja Mehhiko lahte. La Salle kuulutas Mississippi jõe jõgikonna Prantsusmaa asumaaks nimega Louisiana.
Hermann Abendroth

**Hermann Paul Maximilian Abendroth** (19. jaanuar 1883 Frankfurt – 29. mai 1956 Jena) oli saksa dirigent. 

Aastatel 1934–1945 juhtis ta pärast juut Bruno Walteri kõrvaldamist Leipzigi Gewandhaus-orkestrit. Kuigi tal olid liberaalsed vaated, astus ta aastal 1937 NSDAP-sse.

Saksimaa kommunistlikud võimud vallandasid ta, kuigi ta väitis, et pole ühelgi poliitilisel koosolekul osalenud. Aastal 1946 sai ta tööd Tüüringis Weimari riikliku kapelli peadirigendina. Tal õnnestus oma maine puhastada ning 1949 naasis ta Leipzigisse, kus ta sai Leipzigi ringhäälingu sümfooniaorkestri peadirigendi koha. Ta oli ainus, kellel lubati Leipzigi raadiomajas suitsetada.    

Abendroth oli esimene sakslane, kes pärast sõda Nõukogude Liitu dirigeerima kutsuti. Ta dirigeeris peamiselt kommunistlikus Ida-Euroopas, kuid ka Soomes ja Šveitsis. 

Aastast 1953 oli ta Berliini ringhäälingu sümfooniaorkestri peadirigent.  

## Välislingid
*Artikkel 125. sünniaastapäevaks (*saksa keeles*)
Lumi (täpsustus)

***[[Lumi]]** on sademete tüüp.
***[[Lumi (perekonnanimi)|Lumi]]** on perekonnanimi.
***"[[Lumi (Pamuk)|Lumi]]"** on Orhan Pamuki romaan.
***[[Lumi (kosmeetika)|Lumi]]** on Eesti looduskosmeetika sari.
***[[LUMI]]** on superarvuti Soomes.

## Muu
*Lumi on videosignaali müra.
*Lumi võib tähendada kokaiini.

## Vaata ka
*"Juulikuu lumi"
*Tuļļi Lum
Abengourou

**Abengourou** on linn Elevandiluuranniku idaosas Ghana piiri lähedal. Linn asub umbes 200&nbsp;km riigi pealinnast Abidjanist kirde pool. Abengourou on Kesk-Comoé piirkonna, Abengourou departemangu ja Abengourou valla keskus. Linna geograafilised koordinaadid on 6° 44′ N, 3° 30′ W.

Lähimad linnad on Berekum idas Ghana territooriumil, Daoukro läänes, Agnibilékrou põhjas ja Adzopé lõunas.

## Nimi
Linna nimi tuleb akanikeelsest väljendist *n'pé kro* ('ma ei salli pikka juttu').

## Rahvastik
### Elanike arv
Elanike arv oli 
*1975. aastal 30 028
*1988. aastal 58 974
*1998. aastal 84 512
*2014. aastal 135 635

### Etniline koosseis
Põhiosa linna elanikest moodustavad anjid, Ghanast sisse rännanud akanite rühm. Abengourou on anjide keskus. Seal on anjide ülempealiku, Indénié kuningriigi kuninga residents, mis on ehitatud 1882. aastal. See on kaunistatud Indénié reliikviate ja seinavaipadega.

### Religioon
Linn on katoliku kiriku Abengourou piiskopkonna keskus. Seal asub Abengourou katedraal.

## Majandus
Abengourou on oluline kaubanduspiirkond, kus tegeletakse maisi-, manioki-, jamsi-, banaani-, koolapähkli-, kohvi-, kakao- ja metsamüügiga. Tähtsamad põllumajandussaadused on kohv ja kakao, mida eksporditakse Abidjani kaudu.

### Transport
Linn on oluline sõlmpunkt pealinnast Abidjanist Ghanasse viival teel.

Abengourou lennujaam asub linnast kagus Bossuini lähedal.

## Ajalugu
Prantsuse koloniaalvõimu esindajad rajasid Abengourousse oma haldusasutuse 1896. aastal.

## Haridus ja teadus
Linnas on põllumajanduskool, mille juurde kuulub kohvi- ja kakaotaimede uurimiskeskus.

## Tuntud abengouroulasi
*Koffi Kwahulé – kirjanik
*François Yattien Amiguet – statistik

## Viited
Absoluutne kuulmine

**Absoluutne kuulmine** on inimese võime määrata helikõrgust kuulmise järgi, muusikariista abita.

Üldiselt hõlmab absoluutne kuulmine osa või kõiki järgmistest võimetest (ilma teadaoleva referentshelikõrguseta):
*nimetada kuuldava muusikalise heli kõrgus
*nimetada kuuldava muusikalõigu helistik
*nimetada kuuldava akordi või muu helide kogumi kõigi helide kõrgused
*nimetada igapäevahelide (näiteks autosignaal või alarm) kõrgusi 

## Vaata ka
*muusikaline kuulmine
Lõuna-Šoti mägismaa

**Lõuna-Šoti mägismaa** on mägismaa Suurbritannia saarel Šotimaa lõunaosas. 

Kesk-Šoti madalik eraldab seda põhjas Põhja-Šoti mägismaast, lõunas piirneb see Cheviot Hillsi ja Penniini mägedega. 

Mägismaa pikkus edelast kirde suunas on umbes 180 km. 

Moodustab mäemassiive kõrgusega 300–600 m (kõrgeim tipp on Merrick – 842 m). Selle pinnas on lauge ja lainjas, esinevad laiad jõeorud. Koosneb graniidist ja kiltkivist. Kohtuvad mandrijää jäljed (orvandid, moreen, rändrahnad jne). 

Rabad, kanarbikud, niidud. Inimesed tegelevad lamba- ja piimakarjakasvatusega.
Allemande (muusika)

**Allemande** on klassikalise tantsusüidi osa, mis kujunes välja 17. sajandi II poolel Saksamaal, kus levis prantsuse õukonnatantsude mood.
Sarabanda

**Sarabanda** (ka *saraband*; prantsuse keeles *sarabande*) on kolmeosalises taktimõõdus teisel (nõrgal) löögil paikneva rõhuga pidulik ja aeglane vana Hispaania tants.
Bocca chiusa

***Bocca chiusa*** (itaalia keeles 'suletud suu') on muusikaline märkus (näiteks noodikirjas), mis tähistab kinnise suuga laulmist ehk ümisemist.
Basso ostinato

***Basso ostinato*** (itaalia keeles 'kangekaelne bass') on pidevalt korduv bassimotiiv või -teema. 

## Vaata ka
* *[[passacaglia]]*
* *[[chaconne]]*
Bugi-vugi

**Bugi-vugi** (inglise keeles *boogie woogie*) on džässmuusikas klaverimängu stiil, millele murtud oktavites on iseloomulik ostinaatne bass.
Bigbänd

**Bigbänd** (ingl *big band*) on 1930. aastatel tekkinud tantsu- ja džässorkester, mis koosneb 3 rühmast: saksofonid (4–5), vaskpillid (3–5 trompetit, 2–5 trombooni) ja rütmipillid (klaver, kontrabass, trummid, kitarr).
Duool

**Duool** (ingl. *duplet*, sks. *Duole*) on rütmikujund, mille puhul 3-osalise taktimõõdu korral jaguneb löök kolme noodi asemel kaheks võrdse vältusega noodiks.

## Vaata ka
*Triool
*Kvartool
Cakewalk

***Cakewalk*** on Ameerika tumedanahaliste paaristaktimõõdus võistluslik rühmatants. 20. sajandi algul oli *cakewalk* levinud ka seltskonnatantsuna.
Eellöök

**Eellöök** (saksa keeles *Vorschlag*) on meloodiakaunistus: abiheli, mis esitatakse vahetult enne meloodiaheli
* **lühike** eellöök hõlmab osa eelmise heli vältusest, noodistatakse kaldu läbikriipsutatud lipuga väikese noodina;
* **pikk** eellöök (läbikriipsutamata) võtab oma põhiheli vältusest poole ning saab põhiheli rõhu endale.
Abiheli

**Abiheli** ehk **naaberheli** (saksa keeles *Wechselnote*) on muusikas akordiväliste helide hulka kuuluv kõrvalheli, mis paikneb akordi heli kõrval ülal või all.

Abiheli tekib akordiheli kaunistamisel naaberastme heliga. 

Abihelile liikumine ja sellelt ära liikumine on alati vastassuunaline: 
* kui abihelile liigutakse tõusvalt (moodustub ülemine abiheli), siis sellelt ära liigutakse laskuvalt;
* kui abihelile liigutakse laskuvalt (moodustub alumine abiheli), siis sellelt ära liigutakse tõusvalt. 

Abiheli võib olla ühe- või kahepoolne
* ühepoolse abiheli puhul tekib abiheli kahe erineva heli vahel, olles astmeliselt seotud ainult ühe heliga, mida ühepoolne abiheli kaunistab;
* Kahepoolse abiheli puhul tekib abiheli kahe sama heli vahel.  

Abiheli moodustub üldreeglina meetrumi suhteliselt rõhutul osal (s.t rõhutumal osal võrreldes heliga, mida abiheli kaunistab). Meetrumi suhteliselt rõhutul osal kõlavad ühepoolsed abihelid võivad moodustuda kolmel viisil: 
# abihelidena, millelt lahkutakse hüppega: abiheli kaunistab eelnevat heli;
# abihelidena, millele liigutakse hüppega: abiheli kaunistab järgnevat hel; 
# topeltabihelikäiguna, mille puhul on mingi heli kaunistatud nii ülemise kui ka alumise abiheliga (vastupidine abihelide järjekord on haruldane). 

Kahepoolsed abihelid võivad mõnikord moodustuda ka meetrumi rõhulisel osal. 

Kui meetrumi rõhulisel osal moodustub ühepoolne abiheli, liigutakse sellele alati hüppega ning see laheneb astmeliselt hüppele vastupidises suunas. Sellist figuratsiooni tüüpi nimetatakse ka apodžatuuriks.
Brevis

***Brevis*** (ladina keeles 'lühike') on mensuraalnoodikirja märk, mis tähistab võrreldes *[[longa]]*'ga suhteliselt lühikest helivältust. 

Notre Dame'i koolkonna modaalrütmilistes organumites ei olnud *brevis*'el võrreldes *longa*'ga veel kindlat vältussuhet. 

Kölni Franco mensuraalnoodikirjas on *brevis* täiusliku jaotuse korral üks kolmandik ja mittetäiusliku jaotuse korral pool *longa*'t.

Tänapäeva noodikirja sulandatuna tähistab *brevis* kahe täisnoodi pikkust helivältust.

## Vaata ka
*mensuraalnoodikiri
**[[longa]]*
**[[alla breve]]*

## Kirjandus
*Toomas Siitan. Õhtumaade muusikalugu I. Tallinn 1998, lk. 65
Eksprompt

**Eksprompt** (prantsuse keeles *impromptu*) on improviseeritud muusikapala kolmeosalises vormis, sageli lüüriline karakterpala, peamiselt klaverile.
Dombra

**Dombra** on kasahhi rahvapill, pirnja kõlakasti, pika sõrmlaua ja javert- või kvinthäälestuses 2 keelega keelpill.